CELEX: 31997D0462
Language: bg
Date: 1997-06-27 00:00:00
Title: Решение на Комисията от 27 юни 1997 година относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с панели на основата на дървесинатекст от значение за ЕИП.

13/ 21
            
            
               BG
            
            
               Официален вестник на Европейския съюз
            
            
               225
            
         31997D0462
   
               L 198/27
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 27 юни 1997 година
   относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с панели на основата на дървесина
   (текст от значение за ЕИП)
   (97/462/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/106/ЕИО на Съвета от 21 декември 1988 г. за сближаване на законовите, подзаконовите и административните разпоредби на държавите-членки по отношение на строителните продукти (1), изменена с Директива 93/68/ЕИО (2) и по-специално член 13, параграф 4 от нея,
   като има предвид, че Комисията трябва да избере измежду двете процедури съгласно член 13, параграф 3 от Директива 89/106/ЕИО за удостоверяване на съответствието на даден продукт, „най-малко обременителната процедура съвместима с изискванията за безопасност“; като има предвид, че това означава, че е необходимо да се реши дали за даден продукт или група продукти съществуването на система за фабричен производствен контрол, осъществяван от производителя, е необходимо и достатъчно условие за удостоверяване на съответствие, или дали по причини, свързани с удовлетворяването на критериите, посочени в член 13, параграф 4, е необходима намесата на одобрен орган за сертифициране;
   като има предвид, че член 13, параграф 4 изисква така определената процедура да бъде посочена в мандатите и в техническите спецификации; като има предвид, че следователно понятието продукти или група продукти е желателно да се дефинира така, както се употребява в мандатите или в техническите спецификации;
   като има предвид, че двете процедури предвидени в член 13, параграф 3, са описани в подробности в приложение III към Директива 89/106/ЕИО; като има предвид, че следователно е необходимо да се уточнят ясно методите, чрез които двете процедури трябва да се прилагат, съгласно приложение III, за всеки отделен продукт или група продукти, поради това че приложение III дава предпочитание на определени системи;
   като има предвид, че процедурата, посочена в буква а) от член 13, параграф 3 отговаря на системите, посочени в първата възможност, без постоянен надзор, и втората и третата възможности от ii) от раздел 2, приложение III, а процедурата упомената в буква б) от член 13, параграф 3 съответства на системите посочени в i) от раздел 2, приложение III, и в първата възможност, с постоянен надзор, от ii) от раздел 2, приложение III;
   като има предвид, че мерките, предвидени в настоящото решение, са в съответствие със становището на Постоянния комитет по строителство,
   ПРИЕ НАСТОЯЩОТО РЕШЕНИЕ:
   Член 1
   Съответствието на продуктите и групите продукти, посочени в приложение I, се удостоверява чрез процедура, при която единствено производителят носи отговорност за система за фабричен производствен контрол, която гарантира, че продуктът е в съответствие със съответните технически спецификации.
   Член 2
   Съответствието на продуктите, посочени в приложение II, се удостоверява чрез процедура, при която освен система за фабричен производствен контрол, управлявана от производителя, в оценката и надзора на производствения контрол или на самия продукт се включва и одобрен орган за сертифициране.
   Член 3
   Процедурата за удостоверяване на съответствие съгласно приложение III се посочва в мандатите за хармонизирани стандарти.
   Член 4
   Адресати на настоящото решение са държавите-членки.
   
      Съставено в Брюксел на 27 юни 1997 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 40, 11.2.1989, стр. 12.
   
      (2)  ОВ L 220, 30.8.1993, стр. 1.
   ПРИЛОЖЕНИЕ I
   Необлицовани, слоести и фурнирани или облицовани панели на основата на дървесина от Евроклас В (1), С (1), D, E или F за неносещи елементи за вътрешно и външно приложение.
   
      (1)  Материали, при които огнеустойчивостта не е чувствителна към изменения по време на производството.
   ПРИЛОЖЕНИЕ II
   Необлицовани, слоести и фурнирани или облицовани панели на основата на дървесина за носещи конструктивни елементи за вътрешно и външно приложение.
   Необлицовани, слоести и фурнирани или облицовани панели на основата на дървесина от Евроклас В (1) или С (1) за неносещи елементи за вътрешно и външно приложение.
   
      (1)  Материали, при които огнеустойчивостта е чувствителна към изменения по време на производството чрез добавяне на химически елементи.
   ПРИЛОЖЕНИЕ III
   ГРУПА ПРОДУКТИ
   ПАНЕЛИ НА ОСНОВАТА НА ДЪРВЕСИНА (1/2)
   Системи за удостоверяване на съответствие
   За изредените по-долу продукти и тяхното предназначение, от Европейския комитет по стандартизация (CEN) или Европейския комитет по стандартизация в електротехниката (CENELEC) се изисква да уточнят следните системи за удостоверяване на съответствие в съответните хармонизирани стандарти:
   
               Продукт
            
            
               Предназначение
            
            
               Ниво или клас на огнеустойчивост
            
            
               Система за удостоверяване на съответствие
            
         
               Необлицовани, слоести и фурнирани или облицовани панели на основата на дървесина
            
            
               За носещи конструктивни елементи за вътрешно и външно приложение
            
            
               В-С. (1)
               
            
            
               1 (3)
               
            
         
               —
               B-C (2)
               
               D, E, F
            
            
               —
               2+ (4)
               
            
         Спецификацията за системата трябва да бъде такава, че да може да се прилага дори когато не е необходимо да се определят експлоатационните качества при дадена характеристика, тъй като най-малко в една от държавите-членки ще се окаже, че няма правно изискване за такава характеристика (виж член 2, параграф 1 от Директива 89/106/ЕИО и, при необходимост, параграф 1.2.3. от тълкувателните документи). В тези случаи от производителя не трябва да се изисква задължително да потвърди такава характеристика, ако той не желае да декларира експлоатационните качества на продукта в това отношение.
   ГРУПА ПРОДУКТИ
   ПАНЕЛИ НА ОСНОВАТА НА ДЪРВЕСИНА (2/2)
   Системи за удостоверяване на съответствие
   За изредените по-долу продукти и тяхното предназначение, от Европейския комитет по стандартизация (CEN)или Европейския комитет по стандартизация в електротехниката (CENELEC) се изисква да уточнят следните системи за удостоверяване на съответствие в съответните хармонизирани стандарти:
   
               Продукт
            
            
               Предназначение
            
            
               Ниво или клас на огнеустойчивост
            
            
               Система за удостоверяване на съответствие
            
         
               Необлицовани, слоести и фурнирани или облицовани панели на основата на дървесина
            
            
               За неносещи елементи за вътрешно и външно приложение
            
            
               В-С (5)
               
            
            
               1 (7)
               
            
         
               —
               B-C (6)
               
            
            
               —
               3 (8)
               
            
         
               —
               D-E-F
            
            
               —
               4 (9)
               
            
         Спецификацията за системата трябва да бъде такава, че да може да се прилага дори когато не е необходимо да се определят експлоатационните качества при дадена характеристика, тъй като най-малко в една от държавите-членки ще се окаже, че няма правно изискване за такава характеристика (виж член 2, параграф 1 от Директива 89/106/ЕИО и, при необходимост, параграф 1.2.3. от тълкувателните документи). В тези случаи от производителя не трябва да се изисква задължително да потвърди такава характеристика, ако той не желае да декларира експлоатационните качества на продукта в това отношение.
   
      (1)  Материали, при които огнеустойчивостта е чувствителна към изменения по време на производството чрез добавяне на химически вещества.
   
      (2)  Материали, при които огнеустойчивостта е чувствителна към изменения по време на производството.
   
      (3)  Система 1: Виж приложение III, точка 2, i) от Директива 89/106/ЕИО, без контролно изпитване на проби.
   
      (4)  Система 2+: Виж приложение III, точка 2, (ii) към Директива 89/106/ЕИО, първа възможност, в т.ч. сертификация на фабричния производствен контрол от упълномощен орган въз основа на начална инспекция на фабриката и на фабричния производствен контрол, както и на постоянен надзор, оценка и одобрение на фабричния производствен контрол.
   
      (5)  Материали, при които огнеустойчивостта е чувствителна към изменения по време на производството чрез добавяне на химически елементи.
   
      (6)  Материали, при които огнеустойчивостта не е чувствителна към изменения по време на производството.
   
      (7)  Система 1: Виж приложение III, точка 2, i) от Директива 89/106/ЕИО, без контролно изпитване на проби.
   
      (8)  Система 3: Виж приложение III, точка 2 (ii) от Директива 89/106/ЕИО, втора възможност.
   
      (9)  Система 4: Виж приложение III, точка 2 (ii) от Директива 89/106/ЕИО, трета възможност.